Φιογκάκια με κουνουπίδι, μανιτάρια και παρμεζάνα
Πασπαλίζουμε τα φιογκάκια με κουνουπίδι, μανιτάρια και παρμεζάνα, με αρκετό ψιλοκομμένο μαϊντανό και με λίγο κοκκινοπίπερο και σερβίρουμε...
1 μικρό κουνουπίδι, χωρίς τα χοντρά κοτσάνια, χωρισμένο σε μικρά μπουκετάκια, χυμός από 1/2 λεμόνι, 500 γρ. φιογκάκια  (ή άλλα ζυμαρικά της αρεσκείας μας), 10 λευκά μανιτάρια φρέσκα, κομμένα στα 4, 4 κουτ. σούπας ελαιόλαδο, λίγα φύλλα μαϊντανού, ψιλοκομμένα, για πασπάλισμα, 4 κουτ. σούπας παρμεζάνα, τριμμένη, αλάτι, μαύρο πιπέρι, κοκκινοπίπερο (προαιρετικά) για πασπάλισμα
Για τα φιογκάκια με κουνουπίδι, μανιτάρια και παρμεζάνα, βράζουμε τα μπουκετάκια του κουνουπιδιού σε αλατισμένο νερό και το λεμονοχυμό (που θα τα βοηθήσει να παραμείνουν άσπρα), για περίπου 6-7 λεπτά, όχι παραπάνω, μέχρι να μαλακώσουν κάπως, αλλά να κρατάνε στο δόντι.Παράλληλα, βράζουμε τα ζυμαρικά σε αλατισμένο νερό που κοχλάζει, για 1-2 λεπτά λιγότερο απ’ ό,τι λένε οι οδηγίες του πακέτου. Τα σουρώνουμε και τα αφήνουμε στην άκρη.Στην κατσαρόλα που βράσαμε τα ζυμαρικά ζεσταίνουμε το ελαιόλαδο και σοτάρουμε τα μανιτάρια σε πολύ δυνατή φωτιά, μέχρι να μαραθούν, για περίπου 5-6 λεπτά. Είναι σημαντικό να είναι η φωτιά πολύ δυνατή, γιατί έτσι τα μανιτάρια θα μαραθούν χωρίς να προλάβουν να βγάλουν πάρα πολλά υγρά. Στη συνέχεια, προσθέτουμε το κουνουπίδι, χαμηλώνουμε τη φωτιά και συνεχίζουμε το σοτάρισμα ανακατεύοντας για 1-2 λεπτά.Αλατοπιπερώνουμε, ρίχνουμε τα ζυμαρικά και την παρμεζάνα, ανακατεύουμε απαλά και αποσύρουμε από τη φωτιά.Μοιράζουμε τα φιογκάκια με κουνουπίδι, μανιτάρια και παρμεζάνα στα πιάτα, πασπαλίζουμε με μαϊντανό και κοκκινοπίπερο και σερβίρουμε.
Ζυμαρικά,Κουνουπίδι,Μανιτάρια